CELEX: 62008CN0067
Language: fi
Date: 2008-02-20 00:00:00
Title: Asia C-67/08: Ennakkoratkaisupyyntö, jonka Bundesfinanzhof (Saksa) on esittänyt 20.2.2008 — Margarete Block v. Finanzamt Kaufbeuren

26.4.2008   
            
            
               FI
            
            
               Euroopan unionin virallinen lehti
            
            
               C 107/19
            
         Ennakkoratkaisupyyntö, jonka Bundesfinanzhof (Saksa) on esittänyt 20.2.2008 — Margarete Block v. Finanzamt Kaufbeuren
   (Asia C-67/08)
   (2008/C 107/29)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Margarete Block
   
      Vastaaja: Finanzamt Kaufbeuren
   Ennakkoratkaisukysymykset
   
               1)
            
            
               Onko EY:n perustamissopimuksen 73 d artiklan 1 kohdan a alakohdan ja 3 kohdan tai EY 58 artiklan 1 kohdan a alakohdan ja 3 kohdan kanssa yhteensopivaa se, että perintö- ja lahjaverolain (Erbschaftsteuer- und Schenkungsteuergesetz) 21 §:n 1 momentin ja 2 momentin 1 kohdan, luettuina yhdessä arvostuslain (Bewertungsgesetz) 121 §:n (aineellinen rajoitus) kanssa, nojalla Espanjassa kannettua perintöveroa ei voida vähentää Saksassa kannettavasta perintöverosta vuoden 1999 perimystapahtumien osalta?
            
         
               2)
            
            
               Onko EY:n perustamissopimuksen 73 b artiklan 1 kohtaa tai EY 56 artiklan 1 kohtaa tulkittava siten, että perintövero, jota jokin muu Euroopan unionin jäsenvaltio kantaa rahasaatavista, joita viimeksi Saksassa asuneella perinnönjättäjällä oli tämän toisen jäsenvaltion luottolaitoksilta, perilliseltä, joka niin ikään asuu Saksassa, on vähennettävä Saksassa kannettavasta perintöverosta?
            
         
               3)
            
            
               Kun ratkaistaan se, kumman kyseessä olevista valtioista on vältettävä kaksinkertainen verotus, onko kansallisten verolainsäädäntöjen eri liittymäkohtien asianmukaisuuden arvioinnilla merkitystä ja — jos on — pidetäänkö tässä yhteydessä velkojan asuinpaikkaa asianmukaisempana liittymäkohtana kuin velallisen asuinpaikkaa?